text: wasinchikman chayaptin, ichaqa astawanpaschá kunankama siminchikkuna kay políticas lingüísticas nisqa ukhupi mana chaniyuqhina Estado qhawarayaptin, ichapaschu, colonia pachamantaraq kay Perú suyupi, runa mana llaqtayuq mana dirichuyuq mana simiyuqhina puriptinchikchu. Ichaqa kay kikin pachapiqa kachkanpuni llaqtaruna rikch'ariq, Apunchikkunamanta kallpata mañarikuspa yuyayninchikta pim kasqanchikta qhipirikuspa kawsaq, manapasñachá kikin p'achayuq kikin llikllayuq kinkin punchuyuq, ichaqa kachkankurami kikin sunquyuq. Chay puriypim ichapas, pim kasqanchikta lliw t'iqsimuyupi kay NinaAtuq Firefox nisqapi runasiminchikta aymara siminchikta ñawirichinapaq, llamk'aqkuna kanman. Siminchikkunapi, kay wampuq Firefox utaq waqin programa nisqakuna computadorapi kaspaqa, waynasipaskunap wawakunap p'inqaynintaqa chinkachinmanmi, mana chayqa pim kasqankutam aswanta kallparparichinqa. Tecnologíakunapi siminchik churarisqa kaptinqa wawanchikkunap simichankuqa t'uqyachinqakupunim llaqtanchik siminchikkunataqa.